
                                                                                                            



На основу Уредбе о утврђивању Програма доделе бесповратних средстава за подршку развоја привредних активности у сеоским срединама на територији Републике Србије за 2026. годину („Службени гласник РС“, бр. 48/26) Општина/Град расписује



ЈАВНИ КОНКУРС ЗА ДОДЕЛУ БЕСПОВРАТНИХ СРЕДСТАВА ЗА ПОДРШКУ РАЗВОЈА ПРЕДУЗЕТНИШТВА У СЕОСКИМ СРЕДИНАМА 

[bookmark: _Hlk181781698]I. ОПШТЕ ИНФОРМАЦИЈЕ
Општина/Град xxxxxx расписује јавни конкурс за подршку развоја предузетништва у сеоским срединама чиме се омогућава ефикасније коришћење потенцијала за одрживи економски и друштвени напредак сеоских средина са циљем креирања нових радних места и очувања постојећих, развој локалне заједнице, успоравање економских миграција, стварања услова сеоском становништву да користи различите видове услуга и повећање животног стандарда сеоског становништва.
У смислу овог конкурса под предузетником се сматра пословно способно физичко лице које обавља делатност у циљу остваривања прихода и које је као такво регистровано у складу са законом о регистрацији. 
Термини који се користе у овом Конкурсу, а који имају родно значење, изражени у граматичком мушком роду, подразумевају природни женски и мушки пол лица на које се односе.

II. ПОДНОСИЛАЦ ПРИЈАВЕ НА ЈАВНИ КОНКУРС
Право учешћа на Јавном конкурсу имају предузетници са седиштем пословања регистрованим на територији Општина/Град која расписује јавни конкурс, који су уписани у регистар АПР-а најкасније до 31.12.2025. године и имају активан статус. Предузетник је у обавези да реализује пројекат у сеоској средини, односно у насељеном месту изван градског, општинског и приградског насеља те јединице локалне самоуправе.
Сваки  подносилац пријаве може конкурисати само једном пријавом. 

III. НАМЕНА СРЕДСТАВА
Бесповратна средства су намењена за финансирање пројеката предузетништва у сеоским срединама, односно у насељеним местима,
изван градског, општинског седишта и приградског насеља.
Пројектне активности предузетника могу обухватити набавку нових машина и опреме за обављање занатских, производних и услужних делатности у складу са регистрованом делатношћу предузетника. 
Бесповратна средства из претходног става нису намењена за: 
1.	примарну пољопривредну производњу осим опреме за паковање, сортирање, прераду и сл.;
2.	производњу дуванских производа;
3.	изградњу, адаптацију и реконструкцију објеката;
4.	опремање угоститељских објеката;
5.	набавку потрошног материјала;
6.	саобраћај и транспорт;
7.     покривање трошкова који су у вези са набавком опреме као што су: царински и административни трошкови, трошкови шпедиције,  
        складиштења и др.;
8.     покривање трошкова који су у вези са одобравањем и спровођењем банкарског кредита, односно финансијског лизинга, као што су 
        трошкови: камате, кредитног бироа за кориснике, курсних разлика и сл;
9.	консултантске, маркетиншке, рачуноводствене услуге, као и истраживања тржишта, набавке софтвера и др.;
10.	организовање игара на срећу, лутрија и сличних делатности;
11.	производњу и промет свих производа, који се према прописима Републике Србије или потврђеним међународним споразумима, сматрају     
       забрањеним;
12.	рефундацију средстава за већ набављену (авансирану, плаћену или испоручену) опрему;
13.	за остале намене које нису наведене у ставу 2. ове главе.

 IV. ФИНАНСИЈСКИ ОКВИР
Максималан износ бесповратних средстава који јединица локалне самоуправе на основу јавног конкурса може доделити по пријави на јавни конкурс предузетника износи по пројекту предузетника износи до 1.200.000,00 динара. 
Додељена бесповратна средства биће пренета предузетнику на посебан наменски динарски подрачун отворен код Управе за трезор након закључења уговора о додели бесповратних средстава.

V. УСЛОВИ ЗА УЧЕШЋЕ НА КОНКУРСУ
Право учешћа на јавном конкурсу има предузетник који испуњава следеће услове:
1.	да је држављанин Републике Србије;
2.	да на територији Републике Србије, до дана расписивања конкурса, има непрекидно пријављено пребивалиште најмање три године;
3.	да је регистрован у АПР-у у складу са законом којим се уређује регистрација привредних субјеката у сеоској средини, односно у насељеном месту изван градског, општинског седишта и приградског насеља или да има регистровано издвојено место пословања (огранак) у сеоској средини најкасније до 31. децембра 2025. године;
4.	да подносилац пријаве конкурише за обављање делатности која је његова регистрована делатност;
5.	да предузетник има регистрован текући рачун код Народне банке Србије преко којег обавља своје пословање;
6.	да рачун предузетника није у блокади почевши од 1. јануара 2026. године;
7.	да над предузетником није покренут поступак губитка својства предузетника у смислу Закона о привредним друштвима („Службени гласник РС”, бр. 36/11, 99/11,  83/14 - др. закон, 5/15, 44/18, 95/18, 91/19, 109/21 и 19/25);
8.	да је измирио доспеле обавезе јавних прихода који су у надлежности Пореске управе Министарства финансија;
9. да се против предузетника не води извршни поступак;
10. да у текућој и у претходне три фискалне године (период 2023-2025. година) није примио de minimis државну помоћ чија би висина заједно са траженим средствима прекорачила износ од 23.000.000,00 динара;
11. да није у крвном сродству у правој линији до било ког степена, а у побочној закључно са трећим степеном, као ни у тазбинском и адоптивном и сродству до првог степена са добављачем/продавцем који је издао предрачун/профактуру приликом  подношења пријаве; као и да добављач/продавац није бивши супружник или бивши ванбрачни партнер подносиоца пријаве;
12. да за исте намене није у поступку одобравања средстава која потичу из јавних средстава по неком другом програму државне помоћи или из других извора финансирања;
13. да поседује пословни простор у коме ће се обављати делатност осим за делатности за које није потребан пословни простор, а које су дефинисане Правилником о одређивању делатности за чије обављање није потребан посебан простор („Сл. гласник РС“, број 9/96).

       VI.  НАЧИН ДОСТАВЉАЊА ПРИЈАВА
Прецизно и тачно попуњена пријава шаље се препорученом пошиљком на адресу Општина/Град, улица ххх бр.ххх, поштански број и место или се доставља предајом на писарницу на тој адреси.
Пријаве се предају у затвореној и запечаћеној коверти са назнаком „Пријава на конкурс за доделу бесповратних средстава за подршку развоја предузетништва у сеоским срединама“ - НЕ ОТВАРАТИ”, са пуним називом и адресом пошиљалаца на полеђини коверте.

[bookmark: _Hlk144799081]VII. НЕОПХОДНА ДОКУМЕНТАЦИЈА
Документација која се доставља приликом подношења пријаве на јавни конкурс: 
1) Образац пријаве – електронски попуњен и потписан (преузима се са интернет странице јединице локалне самоуправе);
2) Фотокопија личне карте или лична карта очитана након дана расписивања јавног конкурса од стране јединице локалне самоуправе;
3) Уверење о држављанству Републике Србије (не старије од шест месеци од дана објављивања јавног конкурса од стране јединице локалне самоуправе);
4) Уверење о пребивалишту издато од стране Министарства унутрашњих послова;
5) Уверење Министарства финансија-Пореске управе да је подносилац пријаве измирио доспеле обавезе на рачунима јавних прихода;
6) Потврда надлежног суда да се против подносиоца пријаве не води извршни поступак (након објављивања јавног конкурса од стране јединице локалне самоуправе);
7) Извод из листа непокретности издат од стране Републичког геодетског завода, Службе за катастар непокретности, уколико је предузетник власник пословног простора у коме се обавља делатност;
8) Документација о пословном простору у коме се обавља делатнсот-уговор о закупу (уколико предузетник није власник пословног простора);
9) Документација о пословном простору у коме се обавља делатност (исправа која је основ за стицање права својине или коришћења на пословном простору у ком се обавља делатност (уколико непокретност-део непокретности која представља пословни простор није уписан у јавном регистру непокретности);
10) Пет фотографија простора у коме предузетник обавља делатност;
11) Попуњене и код јавног бележника оверене изјаве (форме изјава ће бити у склопу обрасца пријаве који се преузима са интернет странице јединице локалне самоуправе).


Испуњеност услова из главе V. УСЛОВИ ЗА УЧЕШЋЕ НА КОНКУРСУ прибавља јединица локалне самоуправе по службеној дужности у складу са чланом 103. став 2. Закона о општем управном поступку („Службени гласник РС“, бр.18/16, 95/18 - аутентично тумачење и 2/23 – УС), а на основу изјаве сагласности за прикупљање података по службеној дужности, коју доставља предузетник приликом конкурисања. 

VIII. КРИТЕРИЈУМИ ЗА ДОДЕЛУ БЕСПОВРАТНИХ СРЕДСТАВА
Критеријуми за доделу бесповратних средстава:
1) дужина обављања делатности (до 10 бодова);
2) број запослених (до 10 бодова);
3) висина сопственог учешћа (до 10 бодова).

                                                          IX. KОМИСИЈА ЗА ОЦЕНУ И КОНТРОЛУ РЕАЛИЗАЦИЈЕ ПРОЈЕКТА
 Јединица локалне самоуправе образује Комисију за оцену и контролу реализације пројекта (У даљем тексту: Комисија јединице локалне самоуправе) која проверава формалну исправност докумената, утврђује испуњеност услова за учешће на јавном конкурсу који су утврђени у глави V.  УСЛОВИ ЗА УЧЕШЋЕ НА КОНКУРСУ ове уредбе и оцењује пријаве према критеријумима утврђених у глави VIII. КРИТЕРИЈУМИ ЗА ДОДЕЛУ БЕСПОВРАТНИХ СРЕДСТАВА ове уредбе. Бодовањем на основу критеријума, Комисија јединице локалне самоуправе ће формирати ранг листу. Комисија јединице локалне самоуправе је дужна да се придржава унапред утврђеног система бодовања из главе VIII. КРИТЕРИЈУМИ ЗА ДОДЕЛУ БЕСПОВРАТНИХ СРЕДСТАВА ове Уредбе.	 
У случају да је пријава непотпуна у погледу потребне документације, подносилац пријаве ће бити обавештен електронском поштом да у року од осам дана допуни пријаву. Подносилац пријаве је у обавези да у обрасцу пријаве наведе електронску адресу за пријем обавештења о пријави.  
Комисија јединице локалне самоуправе неће разматрати неблаговремене пријаве (пријаве које су поднете након  рока предвиђеним у тексту јавног конкурса).
Комисија јединице локалне самоуправе ће одбацити пријаву као непотпуну ако подносилац пријаве не изврши допуну пријаве у року из става 2. ове главе, или ако пријава није допуњена у складу са обавештењем о допуни пријаве.
              Коначна одлука о додели бесповратних средстава доноси се на основу ранг листе. 

Трајање јавног конкурса: Рок за подношење пријава тече од дана објављивања jавног конкурса на интернет странице јединице локалне самоуправе www.xxxxxxxx и траје до xx.xx. 2026. године. 
	Важне информације: Конкурсна документација се преузима на сајту јединице локалне самоуправе (навести веб адресу).
Додатне информације могу се добити путем телефона xxxxxxxxxx или мејлом: навести мејл адресу.
